interakcie liekov
Dobrý večer chcela by som sa opýtať či môžem užívať fronti 0.25podľa potreby s liekom lexaurin.Vopred ďakujem
Dobrý deň,
ďakujeme za Vašu otázku.
Medzi uvedenými liekmi bolo pozorovaných niekoľko stredne závažných interakcií, nakoľko  oba lieky patria do skupiny benzodiazepínov. Pri vzájomnej kombinácii hrozí riziko vzájomnej potenciácie hypnosedatívneho účinku oboch liekov. Taktiež sa môže vzájomne potenciovať ich centrálne tlmivý účinok.
Nakoľko oba lieky sú viazané na lekársky predpis, kombinácia je možná iba pod dohľadom lekára, ktorý zvážil všetky riziká a benefity liečby. V prípade, že Vám lieky predpísal jeden lekár, je si týchto interakcií vedomý a prispôsobil danej terapii dávkovanie. V takom prípade odporúčam riadiť sa jeho pokynmi.
S pozdravom
PharmDr. Patrícia Čečková